**Opis/sadržaj edukacije**

|  |  |  |
| --- | --- | --- |
| **Naslov** | | Digitalizacija i *online* učenje |
| **Ključne riječi (meta element)** | | Digitalizacija, *Online* učenje, *Online* komunikacija, *Online* suradnja |
| **Izradio/la** | | UNIBA |
| **Jezik** | | Hrvatski |
| **Područja edukacije (X – primjenjivo)** | | |
|  | Inovacija i servitizacija | |
| **X** | Digitalna transformacija | |
|  | Lokalizacija | |
|  | Održivost | |
| **ESCO kompetencije i vještine** | | |
| * Transverzalne vještine i kompetencije   + Društvene i emocionalne vještine   + Kritičko razmišljanje   + Analitičko razmišljanje   + Rješavanje problema   + Samoupravljanje   + Poslovno upravljanje   + Prilagodljivost   + Otpornost   + Kreativnost   + Umrežavanje   + Inicijativa   + Fleksibilnost   + Otvorenost   + Razumijevanje složenih problema   + Suradnja   + Empatija   + Inovacija   + Vodstvo * Vještine   + Tehnološke vještine   + Marketing proizvoda   + Digitalni marketing   + Digitalne vještine   + Komunikacija   + Suradnja   + Emocionalna inteligencija      * Znanje   + Poslovno upravljanje   + Online učenje i obuka   + Oglašavanje   + Računarstvo u oblaku   + Veliki podaci   + E-trgovina   + Umjetna inteligencija   + Internet stvari (IoT)   + Digitalna pismenost   + Kibernetička sigurnost   + Rudarenje i analiza podataka   + Održivost   + Dobrobit   + Klimatske promjene   + Upravljanje društvenim mrežama | | |
| **Teaser** | | |
| Jeste li znali da digitalizacija mijenja način na koji se vodi poslovanje i ima mnoge prednosti za MMSP? Digitalizacija transformira nove poduzetničke prilike i kako se te prilike najbolje realiziraju. Osim toga, postoji mnogo učinkovitih eksternih i internih *online* komunikacijskih kanala te alata za rad na daljinu i suradnju, ukoliko MMSP žele držati korak s najnovijim trendovima. *Online* učenje odličan je način za rješavanje izazova i iskorištavanje prilika u poduzetničkom okruženju koje se stalno mijenja. | | |
| **Ciljevi / ishodi učenja** | | |
| Na kraju ovog modula ćete:   * Naučiti što je digitalizacija, koje su njezine prednosti i operativne implikacije za mikro, mala i srednja poduzeća (MMSP), * Upoznati i koristiti odgovarajuće alate za eksternu i internu *online* komunikaciju, * Odabrati adekvatne alate za poboljšanje suradnje i upravljanje projektima, * Iskoristiti prilike koje pruža *online* učenje. | | |
| **Opis** | | |
| U ovom modulu naučit ćete što je digitalizacija, kako utječe na poduzetničke prilike, koji su njezini pokretači, prednosti i operativne implikacije za MMSP. Poseban dio posvećen je digitalnim komunikacijskim kanalima koji se mogu implementirati u okviru interne i eksterne komunikacije. Alati za suradnju, upravljanje projektima, pohranjivanje i dijeljenje dokumenata koji su predstavljeni nakon toga nedvojbeno će vam pomoći da povećate radnu učinkovitost. Druga cjelina usmjerena je na *online* učenje, gdje ćete se upoznati s najraširenijim platformama za *online* učenje i dobiti savjete o specifičnim tečajevima koji su povezani s RESTART kurikulumom. | | |
| **Popis benefita za poduzetnike** | | |
| ✓ upoznavanje s digitalizacijom, koristima i operativnim implikacijama  ✓ modeli digitalne zrelosti i resursi za njihovu implementaciju  ✓ alati za *online* komunikaciju  ✓ alati za rad na daljinu i virtualnu suradnju  ✓ platforme za *online* učenje i savjeti za *online* tečajeve | | |
| **Sadržaj raspoređen u 3 razine** | | |
| **Module: Digitalizacija i *online* učenje**  U ovom modulu predstavit će se dvije međusobno povezane teme: digitalizacija u MMSP i *online* učenje, s naglaskom na situaciju nakon pandemije.  **Unit 1: Digitalizacija u MMSP**  Digitalizacija je jedan od ključnih novih trendova u poslovnim organizacijama (uključujući MMSP i velika poduzeća), cijelim poslovnim sektorima i cijelim gospodarstvima.  *Digitalizacija znači korištenje digitalne tehnologije za zamjenu postojećih društvenih (tj. ljudskih interakcija, odnosa, normi) i/ili tehničkih (tj. tehnologija, zadaci, rutine) aspekata struktura, npr. proizvoda, usluga, korisničkih iskustava, procesa itd.* (Osmundsen et al., 2018).  Jednostavnim riječima, digitalizacija je integracija digitalnih tehnologija u svakodnevni život poduzetnika i u sve aktivnosti i operacije poduzeća.  Digitalizacija transformira poduzetništvo na dva načina. Prvo, to je pojava novih poduzetničkih prilika u gospodarstvu. Drugo, radi se o transformaciji poslovne prakse i načinu na koji se te mogućnosti ostvaruju.  Glavni pokretači digitalizacije u MMSP su:   * Interni:   + svijest o digitalizaciji,   + digitalne mogućnosti. * Eksterni:   + dostupnost digitalnih tehnologija,   + promjene u ponašanju i očekivanjima kupaca,   + promjene u industriji i trendovi vezani za digitalne tehnologije,   + promjene kod konkurenata,   + izmjene propisa.   Da biste implementirali digitalizaciju u MMSP, trebate razmotriti prednosti koje ona može donijeti i odgovarajuće operativne implikacije za poduzeće. S druge strane, poduzeće treba uspostaviti sposobnosti digitalizacije kroz institucionalne uvjete, strategiju, ljudski kapital i vještine. Ostali čimbenici dolaze iz vanjskog okruženja i moraju se analizirati.  Modeli digitalne zrelosti (eng. Digital Maturity Models - DMM) mogu vam pomoći u ovom procesu i omogućiti digitalizaciju.  Model digitalne zrelosti je okvir koji se koristi za procjenu i razumijevanje trenutne razine digitalne zrelosti tvrtke. Postoji nekoliko modela digitalne zrelosti s različitim opsegom, gledištima i metrikama za mjerenje uspjeha. Oni mogu pomoći u prepoznavanju nedostataka, utvrđivanju ključnih područja na koja se treba usredotočiti i određivanju odakle započeti.  Besplatni alati za procjenu digitalne zrelosti:  [Deloitte DMM](https://www2.deloitte.com/content/dam/Deloitte/global/Documents/Technology-Media-Telecommunications/deloitte-digital-maturity-model.pdf)  [OECD DMM](https://www.oecd.org/tax/forum-on-tax-administration/publications-and-products/digital-transformation-maturity-model.pdf)  [Digital Maturity Framework](https://digitalmaturity.org/digital-maturity-framework/)  **Odjeljak 1.1: Prednosti digitalizacije za MMSP**  Ovaj odjeljak predstavlja najznačajnije prednosti i dobrobiti digitalizacije te operativne implikacije za MMSP.  Dostupna istraživanja sugeriraju da su prednosti digitalizacije višestruke, ali se uglavnom vrte oko četiri ključna područja:   * ***Učinkovitost***   Učinkovitost se obično odnosi na smanjenje troškova na različite načine, poboljšanja procesa što rezultira poboljšanom kvalitetom, dizajnom, brzinom, prednostima za okoliš, zaštitom na radu itd., te rastom dodane vrijednosti što stvara prostor za veću maržu.   * ***Kupci***   Ovo područje prednosti uključuje bolje razumijevanje preferencija kupaca kroz prikupljanje velikih podataka, korištenje analize podataka, prikupljane povratnih informacija te lakši i brži pristup velikoj količini informacija. Bolje razumijevanje preferencija kupaca i jednostavni načini komuniciranja onoga što kupci žele dovode do veće prilagodbe proizvoda i usluga poduzeća.   * ***Fleksibilnost***   Fleksibilnost MMSP-a očituje se u široj upotrebi rada na daljinu (alati za rad na daljinu), jednostavnosti i svestranosti marketinga (npr. društvene mreže, *big data*, automatizirane usluge) i lakšem stjecanju ili uključivanju kupaca i različitih dionika (npr. web stranice, blogovi, AI).   * ***Unapređenje menadžmenta***   Predstavlja veću dostupnost informacija i dokumenata, prilagodbu upravljanja poslovnim i povezanim procesima, bolju svijest o sadašnjim i budućim trendovima u razvoju poslovanja, poboljšano upravljanje rizicima, profesionalnost, ubrzanje procesa donošenja odluka i veću proizvodnu fleksibilnost (npr. big data, AI, IoT, cloud usluge). Također, moguće je poboljšati različite aspekte poduzeća na temelju analize velikih podataka.  Operativne implikacije za MMSP s ciljem digitalizacije:   * razvijanje potrebnih digitalnih vještina i sposobnosti unutar poduzeća, * izgradnja i poticanje svijesti o digitalizaciji među vlasnicima/menadžerima i zaposlenicima, * stjecanje inovacijske imovine za uvođenje različitih aspekata digitalizacije, * izgradnja povoljne organizacijske kulture za promjene, učenje i stjecanje novih sposobnosti, * iskorištavanje postojeće digitalne infrastrukture, * praćenje tržišnih uvjeta i konkurencije, * držanje koraka s digitalnim tehnologijama, * praćenje digitalnih pomaka u industriji.   **Odjeljak 1.2: Digitalni komunikacijski kanali za MMSP**  Digitalni komunikacijski kanal je medij koji omogućuje interakciju s jednom ili više osoba koje istovremeno koriste internet.  Upotreba digitalnih komunikacijskih kanala bila je široko rasprostranjena među MMSP tijekom pandemije, onoliko koliko je njihov operativni fokus to dopuštao. Taj se trend nastavlja jer je vrlo efektivan i efikasan.  Prije nego što predstavimo alate za digitalnu komunikaciju, valja napomenuti da postoje interni i eksterni digitalni komunikacijski kanali.  **Eksterni digitalni komunikacijski alati**  Eksterni digitalni komunikacijski kanali koriste se za komunikaciju s kupcima i vanjskim dionicima.  Najviše se koriste **web stranice**.  Primjeri intuitivnih i besplatnih alata za izradu web stranica su:  [www.hubspot.com](http://www.hubspot.com)  Besplatni alat za izradu web stranica. Jedinstvena prednost je stvaranje, upravljanje, mijenjanje i objavljivanje sadržaja u korisničkom sučelju. Možete prilagoditi dizajn i funkcionalnost svoje stranice i imati više korisnika koji rade u pozadini.  [www.wordpress.org](http://www.wordpress.org/)  WordPress je besplatan alat za izradu web stranica. Omogućuje prilagođavanje web stranica. Postoji širok raspon predložaka koje možete izabrati, a možete ih i jednostavno prilagoditi svojim potrebama.  [www.wix.com](http://www.wix.com)  Wix nudi atraktivne i dobro dizajnirane predloške koje možete izabrati. Pogodan je za početnike i praktički se može sam dizajnirati.  Još jedan izvrstan alat za digitalnu komunikaciju s postojećim/potencijalnim kupcima i dionicima su društvene mreže. Potrošači su se počeli još više oslanjati na društvene medije pri donošenju odluka o kupnji. Oni su često odlučujući čimbenici za uspjeh ili neuspjeh za MMSP.  [www.facebook.com](http://www.facebook.com)  Facebook ima najopsežniju bazu korisnika. Ovisno o vašoj publici i proračunu, ova platforma ima potencijal biti najbolji način da vaše poduzeće dopre do najvećeg broja ljudi *online*.  [www.instagram.com](http://www.instagram.com)  Instagram ima manje značajki od Facebooka, što olakšava MMSP da prilično brzo nauče kako ga koristiti. Osim toga, njegovo sučelje je elegantno i jednostavno. Instagram je najbolji za dijeljenje vizualnog sadržaja i slika.  [www.youtube.com](http://www.youtube.com)  Koristi se za globalno dijeljenje videa. Kao druga najposjećenija web stranica na svijetu, nakon Googlea, ima golem potencijal da dopre do vaše publike. Na YouTubeu možete dijeliti kratke i duge videozapise.  **Interni digitalni komunikacijski alati**  Interni digitalni komunikacijski kanali olakšavaju komunikaciju prvenstveno unutar i izvan poduzeća. Najčešće se koriste e-mailovi, ali i drugi alati, kao što su:  [www.skype.com](http://www.skype.com)  Jednostavna komunikacijska platforma koja obuhvaća tehnologije temeljene na cloudu. Platforma za videokonferencije uključuje *online* pozive (audio ili vide), chatove, konferencije do 50 osoba, zakazivanje sastanaka i drugo.  [www.zoom.us](http://www.zoom.us)  Videokonferencijska platforma pogodna za timove. Uključuje virtualni radni prostor, video ili audio pozive, live chatove i mogućnost snimanja sesija. Zoom ima dobro korisničko sučelje i vrlo je jednostavan za korištenje.  [Microsoft Teams](http://www.microsoft.com/sk-sk/microsoft-teams/group-chat-software/)  Radi se o radnom prostoru koji omogućuje organiziranje sastanaka (video ili audio) i pohranjivanje dokumenata, ali omogućava i korištenje različitih aplikacija za organizaciju posla. To je holistički alat za upravljanje vašim radnim prostorom.  **Odjeljak 1.3: Alati za rad na daljinu i virtualnu suradnju**  Uz širenje rada od kuće i nemogućnost putovanja, rad na daljinu i alati za suradnju postali su još popularniji. Alati koje predstavljamo vrlo su moćni i pomažu vam da radite brže i učinkovitije s bilo kojeg mjesta.  ***Alati za suradnju i upravljanje projektima***  [www.slack.com](http://www.slack.com)  Slack je aplikacija za razmjenu poruka koja povezuje ljude s informacijama koje su im potrebne, formiranjem projektnih timova. Slack organizira razgovore u kanale gdje svatko može dijeliti ideje, donositi odluke i napredovati s radom. Postoji niz funkcija koje omogućuju optimizaciju značajki i integraciju aplikacija.  [www.trello.com](http://www.trello.com)  Trello je alat za vizualno upravljanje projektima, bilo da je riječ o praćenju tijeka rada ili izvršenju zadataka. Moguće je dodati datoteke, različite popise te čak i prilagoditi sučelje.  [www.miro.com](http://www.miro.com)  Miro je digitalna ploča za suradnju. Miro vam omogućuje stvaranje bilješki i dizajna, premještanje stvari i komunikaciju putem ugrađenih videopoziva ili *online* chatova. Prikladan je za širok raspon zadataka koji zahtijevaju suradnju: radionice, mapiranje strategije, *Agile* ceremonije, UX istraživanje i dizajn, razvoj proizvoda, otkrivanje kupaca i vizualizacija procesa.  ***Pohranjivanje i dijeljenje dokumenata***  [www.wetransfer.com](http://www.wetransfer.com)  WeTransfer je mrežna platforma temeljena na *cloudu* koja omogućuje učitavanje i dijeljenje različitih vrsta datoteka drugim korisnicima. Besplatna je, jednostavna i sve se češće koristi jer omogućuje praktično i jednostavno slanje vrlo velikih datoteka.  [www.dropbox.com](http://www.dropbox.com)  Dropbox je osobni servis za pohranu u cloudu koji se često koristi za izradu sigurnosti kopija datoteka, dijeljenje i suradnju. Sve datoteke sigurnosno su kopirane u cloud i dostupne su *online* s bilo kojeg mjesta.  WeTransfer je prikladniji za jednokratno dijeljenje velikih količina podataka, a DROPBOX je prikladniji za dijeljenje dokumenata s timom u cloudu.  **Dio 2: *Online* učenje**  *Online* učenje je obrazovni proces koji koristi informacijske i komunikacijske tehnologije za kreiranje tečajeva, dijeljenje sadržaja učenja, komunikaciju između učenika i nastavnika te upravljanje učenjem.  *Online* učenje odnosi se na obuku na bilo kojem digitalnom uređaju, npr. pohađanje *online* tečaja, gledanje obrazovnog videa, čitanje članka ili rješavanje kviza.  *Online* učenje omogućava pohađanje tečajeva na vrhunskim svjetskim institucijama.  Prednosti:   * širok raspon dostupnih tečajeva različitih tema, * fleksibilan raspored, * besplatno ili niži troškovi, * studiranje u inozemstvu na daljinu.   Nedostaci:   * zahtijeva veći stupanj samomotivacije, * ovisno o tehnologiji, * minimalna fizička interakcija između učenika i nastavnika.   U sljedećem dijelu predstavljamo platforme za *online* učenje na kojima možete pronaći obilje korisnih informacija i obrazovnog materijala o temama koje vas zanimaju. U odjeljku 2 dajemo preporuke tečajeve u skladu s RESTART edukacijskim plan i programom.  **Odjeljak 2.1: Platforme za *online* učenje**  Postoji širok raspon platformi za *online* učenje. U nastavku predstavljamo tri, od kojih su prve dvije najčešće korištene, a jedna je besplatna za korištenje. Međutim, MMSP koja traže određena znanja i vještine trebala bi istražiti koja je platforma za *online* učenje najprikladnija za njih..  [www.business.udemy.com](http://www.business.udemy.com)  Udemy Business je vrhunska *online* platforma za učenje za poslovne timove koji traže generalne vještine. Nudi 14000+ tečajeva. Jednostavna je za korištenje, postoji mogućnost praćenja napretka, a nakon završenog tečaja polaznik dobiva certifikat. Nedostaci su to što platforma podržava samo video tečajeve i nema interaktivnosti.  [www.linkedin.com/learning](http://www.linkedin.com/learning)  Osmišljen je za pojedince ili poduzeća koja žele unaprijediti svoje timove u poslovnim, tehnološkim i kreativnim industrijama. Nudi više od 16 000 tečajeva. Kontrola kvalitete osigurava da predavači posjeduju izvrsne vještine. Tečajevi su interaktivni, putem kvizova i datoteka s vježbama. Nakon završenog tečaja izdaje se certifikat.  [www.learndigital.withgoogle.com](http://www.learndigital.withgoogle.com)  Google Digital Garage je program koji nudi besplatnu obuku i alate koji će vam pomoći u razvoju karijere ili poslovanja. Nudi niz kratkih tečajeva za stjecanje najtraženijih vještina današnjice. Postoje tečajevi različitih kategorija, duljine, pružatelja itd.  [www.w3schools.com](http://www.w3schools.com)  Na ovoj platformi možete naučiti kako izraditi svoju web stranicu pomoću različitih programskih jezika, raditi s big data pomoću različitih programa i još mnogo toga. Postoje vodiči, reference i vježbe koje možete istražiti.  **Odjeljak 2.2: Preporuke *online* tečajeva za MMSP**  Postoji mnogo kvalitetnih tečajeva, ali i videa te edukativnih materijala. Bitno je utvrditi iznos dostupnih sredstava za obrazovanje.  Na temelju toga i specifične teme koja vas zanima, trebate potražiti odgovarajuću alternativu među predloženim platformama na prethodnim slajdovima ili drugim dostupnim platformama. Ovaj odjeljak predlaže tri besplatna tečaja vezana za RESTART edukacijski plan i program.  [**Upravljanje inovacijama i poduzetništvom**](https://ocw.mit.edu/courses/15-351-managing-innovation-and-entrepreneurship-spring-2008/)  Razmislite o pohađanju tečaja Sloan School of Management o upravljanju inovacijama i poduzetništvom. Tečaj pruža osnove za menadžere koji trebaju organizirati uspješne inovacije vođene tehnologijom. Ispituju se strategije temeljene na inovacijama kao izvor konkurentske prednosti, kako se istaknuti u identificiranju, izgradnji i komercijalizaciji tehnoloških inovacija. Postoje i primjeri kako etablirane tvrtke mogu postati poduzetnije u svom pristupu inovacijama. Sav sadržaj je besplatan za preuzimanje i proučavanje. Također, možete provjeriti druge besplatne ili plaćene tečajeve.  [**Revolucija rada na daljinu za svakoga**](https://pll.harvard.edu/course/remote-work-revolution-everyone?delta=1)  Nudi ga Sveučilište Harvard. Možete naučiti kako izgraditi povjerenje, povećati produktivnost, inteligentno koristiti digitalne alate i ostati u potpunosti povezani sa svojim udaljenim timom. Također ćete saznati koji su ključni elementi rada na daljinu, razvoj strategija za poboljšanje produktivnosti, komunikacije i suradnje, odabir pravih digitalnih alata i drugo.  [**Poboljšajte svoju online poslovnu sigurnost uz Google Digital Garage**](https://learndigital.withgoogle.com/digitalgarage/course/improve-online-security?enroll_confirmation=1)  Naučite osnove *online* sigurnosti i kako se ona odnosi na vas i vaše poslovanje. Video zapisi u ovom tečaju predstavljaju osnove *online* sigurnosti i kako ih primijeniti na svoje zaposlenike, poduzeće, korisnike i klijente. | | |
| **Sadržaj u natuknicama** | | |
| * Digitalizacija je integracija digitalnih tehnologija u svakodnevni život poduzetnika te u sve aktivnosti i operacije poduzeća. * Digitalizacija uzrokuje pojavu novih poduzetničkih prilika i transformira poslovne prakse kako bi se te prilike najbolje iskoristile. * Za provedbu digitalizacije, MMSP trebaju biti svjesna prednosti koje ona donosi i operativnih implikacija za poduzeće. * Modeli digitalne zrelosti okviri su koji se koriste za procjenu i razumijevanje trenutne razine digitalne zrelosti poduzeća. * Digitalni komunikacijski kanali često se koriste među MMSP i učinkoviti su alati za internu i eksternu digitalnu komunikaciju. * Alati za rad na daljinu i suradnju moćni su alati koji vam mogu pomoći da radite brže i učinkovitije s bilo kojeg mjesta. * Postoji široki raspon platformi za *online* učenje i *online* tečajeve koji mogu pomoći MMSP koja traže određena znanja i vještine * Primjeri: Udemy, LinkedIn Learning, Digital Garage, W3schools | | |
| **5 unosa u pojmovnik** | | |
| **Digitalizacija** koristi digitalnu tehnologiju za zamjenu bivših društvenih (tj. ljudskih interakcija, odnosa, normi) i/ili tehničkih (tj. tehnologija, zadaci, rutine) aspekata struktura, npr. proizvoda, usluga, korisničkih iskustava, procesa itd.  **Model digitalne zrelosti** je okvir koji se koristi za procjenu i razumijevanje trenutne razine digitalne zrelosti tvrtke.  **Digitalni komunikacijski kanal** je medij koji omogućuje interakciju s jednom ili više osoba koje istovremeno koriste internet.  ***Online* učenje** je obrazovni proces koji koristi informacijske i komunikacijske tehnologije za kreiranje tečajeva, distribuciju sadržaja učenja, komunikaciju između učenika i nastavnika te upravljanje učenjem.  **Alati za projektnu suradnju** su alati sa značajkama koje olakšavaju otvorenu komunikaciju između voditelja projekta, članova tima i svih ostalih dionika uključenih u projekt. | | |
| **Bibliografija i daljnje reference** | | |
| <https://www.igi-global.com/chapter/drivers-of-sme-digital-transformation-in-the-context-of-intergenerational-cooperation-in-slovakia/298439>  <https://www2.deloitte.com/content/dam/Deloitte/global/Documents/Technology-Media-Telecommunications/deloitte-digital-maturity-model.pdf>  <https://digitalleadership.com/blog/digital-maturity/>  <https://gettalkative.com/info/communication-channels>  <https://www.ispringsolutions.com/blog/best-online-learning-platforms> | | |
| **Pet pitanja za samoprocjenu s višestrukim izborom**  Nakon završetka procjene sa 75% točnih odgovora, korisnici će moći generirati prilagođenu potvrdu opohađanju i potvrdu o završetku | | **Pitanje 1. Što je digitalizacija?**  Opcija a: Izbjegavanje analognih rješenja u poslovnom poduzeću  Opcija b: Opremanje svih zaposlenika računalima i digitalnim uređajima  Opcija c: Integracija digitalnih tehnologija u aktivnosti i poslovanje poduzeća  Opcija d: Evolucija konkurencije prema digitalnom marketingu  **Točan odgovor: C**  **Pitanje 2. Kako digitalizacija utječe na poduzetništvo?**  Opcija a: Poduzetništvo postaje brže i nepredvidljivije.  Opcija b: Pojava prilika i transformirajućih praksi za njihovu realizaciju  Opcija c: Kupci su zahtjevniji  Opcija d: Poduzetnici koriste izravan digitalni marketing  **Točan odgovor: B**  **Pitanje 3. Što ne predstavlja prednost digitalizacije?**  Opcija a: Učinkovitost  Opcija b: Fleksibilnost  Opcija c: Unapređenje menadžmenta  Opcija d: Društvena nepovezanost  **Točan odgovor: D**  **Pitanje 4. Koje su vrste digitalnih komunikacijskih alata??**  Opcija a: Interni i eksterni.  Opcija b: Direktni i indirektni.  Opcija c: Kreativni i tradicionalni.  Opcija d: Široki i uski.  **Correct option: A**  **Pitanje 5. Što ne predstavlja prednost *online* učenja?**  Opcija a: Fleksibilan raspored  Opcija b: Niži troškovi  Opcija c: Širok raspon dostupnih tečajeva.  Opcija d: Minimalna fizička interakcija.  **Točan odgovor: D** |
| **Povezani materijali** | | RESTART\_PR3\_Digitalization and Online Learning \_HR.pptx |
| **Povezani linkovi** | | Modeli digitalne zrelosti (Digital Maturity Models - DMM):  [Deloitte DMM](https://www2.deloitte.com/content/dam/Deloitte/global/Documents/Technology-Media-Telecommunications/deloitte-digital-maturity-model.pdf)  [OECD DMM](https://www.oecd.org/tax/forum-on-tax-administration/publications-and-products/digital-transformation-maturity-model.pdf)  [Digital Maturity Framework](https://digitalmaturity.org/digital-maturity-framework/) |
| **Video u YouTube formatu (neobavezno)** | |  |